Държавен вестник, бр. 26, 2018 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  26
вето на нацията като стратегическа цел, до-
минираща в реформите в сектора, съчетана с 
организационното, кадровото и финансовото 
стабилизиране на здравната система. 
Особено внимание се отделя на дейности­
те по:
• увеличаване продължителността на 
живота в Република България, намаляване 
равнището на инвалидност и смъртност сред 
населението;
• гарантиране на здравната сигурност на 
гражданите чрез осигуряване на устойчиво 
развитие на здравните дейности в лечебните 
и здравни заведения, на спешната медицинска 
помощ, трансфузионна хематология, транс-
плантация, медицинска експертиза и държавен 
здравен контрол;
• последователна и целенасочена държавна 
политика за осъществяване на високоефекти-
вен надзор над заразните болести, осигуряване 
на висок имунизационен обхват, включително 
сред уязвимите групи от населението, съглас-
но националния имунизационен календар и 
своевременно реагиране при възникване на 
ситуации, заплашващи общественото здраве;
• усъвършенстване на системата за опазва-
не на страната от внос на инфекции с висок 
епидемичен потенциал в съответствие с Меж-
дународните здравни правила и за провеждане 
на ефективен граничен здравен контрол чрез 
материално и кадрово обезпечаване на дей-
ностите на местно и национално ниво;
• подобряване готовността на национал-
ната система за здравеопазване за реагиране 
и оказване на своевременна, качествена и 
непрекъсната медицинска помощ, включи-
телно провеждане на противоепидемични 
мероприятия, за гарантиране на живота и 
здравето на населението при използването на 
биологични агенти, химически, радиоактивни 
и ядрени материали с терористична цел;
• осигуряване на стратегическа рамка и 
финансови механизми за планиране и реа-
лизация на политиката за психично здраве.
106. Нарушенията в която и да е област от 
социалната политика водят до неблагополу-
чия и отрицателни процеси в друга или във 
всички останали области. Това налага чрез 
консултативни и взаимносвързани управлен-
ски действия да се предприемат мерки за не-
допускане или за пресичане на отрицателните 
процеси още в самото им начало.
107. За постигане и запазване на конку-
рентоспособна икономика и повишаване на 
жизненото равнище на българските граждани 
е необходимо да се насърчава заетостта, да се 
преодолява пасивността на хората в активна 
възраст и да се повишава квалификацията за 
постигане на по-високи доходи от труд, въз-
можност за личностна реализация. Нараства 
значението на интегрирането на гражданите 
от групите в маргинализирано положение в 
пазара на труда.
Политика за енергийна сигурност
108. Стабилността на енергийната система е 
от изключително значение за функциониране 
на икономиката и обществото. Подобрява-
нето на енергийната сигурност като елемент 
от националната сигурност е дългосрочен 
процес, изискващ инвестиции и устойчива 
държавна политика.
109. Република България е заинтересувана 
от изграждането на европейски енергиен съюз 
и прилагането на обща енергийна политика 
на ЕС. Тя подкрепя реализирането на страте-
гическите инициативи на ЕС за изграждане 
на необходимата инфраструктура и разнооб-
разяване на енергийните доставки.
110. Приоритет за гарантиране на енер-
гийната ни сигурност е изграждането и 
поддържането на междусистемни връзки с 
мрежите на съседните държави, възползване 
от възможностите за собствен добив, разши-
ряване на капацитета на газовото хранилище 
в Чирен и изграждането на газов разпреде-
лителен център „Балкан“, който да съдейства 
за намаляване на енергийната зависимост в 
региона и за изграждане на конкурентен и 
либерализиран газов пазар.
111. Република България подкрепя разви-
тието на международни проекти в рамките на 
„Южния коридор“, които дават възможност 
за доставка на природен газ и транзит през 
българска територия към съседни държави. 
Страната ни подкрепя и инициативата „Три 
морета“, свързана с изграждането на енер-
гийна, транспортна и телекомуникационна 
инфраструктура по коридор север-юг.
112. Развитието на ядрената енергетика 
има стратегическо значение за националната 
ни сигурност. Особено място заемат удължа-
ването на живота на 5-и и 6-и блок на АЕЦ 
„Козлодуй“ и изграждането на нови мощности 
като перспективен ресурс за производство 
на беземисионна електрическа енергия, при 
стриктно спазване на мерките за сигурност, 
изискванията за управление на радиоактивни 
отпадъци и извеждане от експлоатация.
113. Приоритет в политиката за енергийна 
сигурност е повишаване на енергийната ефек-
тивност и насърчаване на енергоспестяването. 
В страната е налице огромен потенциал за 
икономия на енергия при нейното производ-
ство, пренос и потребление. Оползотворява-
нето на този потенциал допринася за ускорен 
икономически растеж, без да се увеличава 
зависимостта от внос на енергия. Република 
България си поставя за цел значително нама-
ляване на енергийния интензитет на брутния 
вътрешен продукт чрез подпомагане на поли-
тики, насочени към финансово стимулиране на 
енергийната ефективност, развитие на пазара 
на енергоефективни продукти и услуги, прила-
гане на регулаторни мерки и други механизми.